Foto: Sputnik Tojikistonda aholi jon boshiga asosiy oziq-ovqat mahsulotlarini iste’mol qilish uchun tavsiya etilgan normalar tasdiqlandi. Qarorga ko‘ra, mamlakatda yashovchi fuqaro har kuni 405 gramm non, 112 gramm go‘sht, 25 gramm baliq, 316 gramm sut, 46 gramm sariyog‘, 55 gramm shakar, 455 gramm sabzavotlar, 340 gramm mevalar, 252 gramm kartoshka va yarimta tuxumni iste’mol qilishi kerak. Ta’kidlanishicha, qarorda minimal zarur mahsulotlar ko‘rsatilgan. Bu ma’lumotlar hayot kechirish minimumini aniqlash uchun, birinchi navbatda, respublikaning tegishli vazirliklari uchun kerakdir. Bugun Tojikistonda u oyiga taxminan 50 dollarni tashkil etadi.